Светоме Сави
Мило Јововић 

Слава му, слава кликнимо браћо!
Васц'јело српство, нек'диже глас;
Ето нам школе и цркве свете,
Тим свети Сава прослави нас.

Истакну прву просвјету роду,
Сазида српству среће олтар;
А лучу расу народу своме,
Вјеру да шири и знања дар.

Алем и злато, раскошне дворе
Сава остави, да каже нам';
Род како љубии како треба
Просвети да се сазида храм.

Слава му, слава, док св'јета траје,
Кликнимо њему из срца свог;
А он ће молит' да крвну браћу
Сложи и смири праведни Бог.

Лавор и смиље што свету гору
Атонску реси и даје крас,
Вјенце од њега сплетимо Сави,
А пјесмом жарком уздиж'мо глас.

Бар (Црна Гора) 1897. , Мило Јововић, „Голуб“, број 2., у Сомбору, 15. јануара 1897., стр. 27.
Јововићеве пјесме 1897.